Treetops | LekkeSlaap
Vanaf R535 per nag (plek vir 2)
Treetops is 'n selfsorg-suite in die hartjie van Constantia, sowat 15 km van Kaapstad se middestad af. Dié area is bekend vir sy wynlandgoedere, restaurante en voetslaanpaaie. Dis die ideale wegbreek van die besige stadslewe.
Verblyf word in 2 eenhede genaamd die Treetops Suite en Hadeda Lodge gebied. Elke suite het slaapplek vir 2 gaste. Treetops Suite is op die boonste verdieping geleë en het 'n privaat ingang en lieflike dek wat ideaal is vir skemerkelkies en om die berg-uitsig te aanskou. Die ateljee het 'n kombuis wat volledig toegerus is met 'n yskas, oond, stoof, mikrogolf, ketel en broodrooster. Daar is 'n en suite-badkamer met 'n stort, 'n ruim leefarea met lugversorging, 'n TV met sekere DStv-kanale en vinnige internet. Gaste kan kies tussen 'n koninggrootte-bed of 2 enkelbeddens. Daar is veilige parkeerplek op die perseel.
Hadeda Lodge is 'n praat houthuis in die tuin met 'n klein dek wat 'n uitsig oor die koidam het. Die houthuis het slaapplek vir 2 gaste en het 'n koninggrootte-bed, en suite-badkamer en 'n oopplan-kombuis met 'n graniet-eetarea en vinnige internet.
Gaste het toegang tot 'n swembad in 'n tropiese tuin. Behalwe vir die privaat dek, het gaste ook toegang tot die groter sondek met sonstoele. Hadeda Lodge is heeltemal apart van die res van die perseel en daar is veilige parkeerplek op die perseel.